214 BRANDT. Zoologie. 
rum forma necessario exoriri debet, qualem in cornuum fragmentis videmus. 
Rugae cornuum transversales igitur ex ipsa cornuum structura originem du- 
cunt, eamque ob causam etiam certis intervallis eodem numero in unius 
ejusdemque cornu utroque latere conspiciuntur, sicuti duo majora cornuum 
nostrorum fragmenta praecipue manifestant. 
Rugarum numerus in singulis cornubus pro magnitudine varius. Mais 
mum enim e 24, minimum e 21 compositum inveni. 
Eichwaldus 1. L p. 752 sine dubitatione rugarum regularitate commo- 
tus, earum numero aetatem animalium, quibus cornua pertinebant, definiri 
posse statuit, ita ut totidem annorum bestiam fuisse ei probabile videatur, 
quot rugarum adsunt. Quae quidem sententia observationibus de generis 
Rhinocerotis specierum viventium cornuum incrementi ratione institutis fu- 
sius in posterum adhuc erit probanda. Hucusque quidem tales observationes 
non exstant. Fibras corneas parallelas, perpendiculares in fragmentorum 
superficie externa fibris linearibus transversis, seriatis, confertissimis 11/” 
circiter longis, !,," circiter latis, parallelis invicem conjunetas et circumdatas 
esse in fragmentis nostris optime conspicimus, etiamsi, qui antea de Rhino- 
cerotis tichorhini cornubus scripserunt, de hac peculiari structurae mutatione 
taceant. Rationem autem cornuum superficie modo descriptam non pro 
statu normali habere, sed potius a temporis et agentium physicorum, . no- 
minatim aquae, caloris et putredinis effectu derivare debemus. In specierum 
Rhinocerotum adhuc viventium et ipsius Rhinocerotis tichorhini cornubus 
enim fibrae longitudinales corneae massa solida non in fibras horizontales 
divisa invicem conjunctae conspiciuntur. Deinde etiam demto strato externo 
fibrarum massa, quae eas conjungit, minus vel parum fissa vel integra ap- 
paret. E contrario vero in üis cornubus, quorum stratum externum magis 
laesum se praebet, fissurae horizontales massae fibras longitudinales unientis 
magis in oculos incidunt. 
Accedo nunc ad fusiorem singulorum cornuum mutilatorum descriptio- 
